Rozhodnutie Komisie
z 26. januára 1998,
ktorým sa mení a dopĺňa rozhodnutie Komisie 97/467/ES ustanovujúce predbežný zoznam podnikov tretích krajín, z ktorých členské štáty povoľujú dovozy králičieho mäsa a mäsa z chovanej zveri
(Text s významom pre EHP)
(98/103/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach pre zostavenie predbežných zoznamov podnikov v tretích krajinách, z ktorých členské štáty majú povolené dovážať určité výrobky živočíšneho pôvodu, výrobky vodného hospodárstva a živé dvojchlopňové lastúrniky prechodné obdobie [1], naposledy zmenené a doplnené rozhodnutím Rady 97/34/ES [2], a najmä na jeho články 2 (1) a 7,
keďže rozhodnutím Komisie 97/467/ES [3] sa stanovil predbežný zoznam podnikov tretích krajín, z ktorých členské štáty povoľujú dovoz králičieho mäsa a mäsa z chovanej zveri; keďže austrálsky zoznam podnikov stanovený vyššie uvedeným rozhodnutím obsahuje predovšetkým podniky produkujúce mäso vtákov zo skupiny bežcov;
keďže v súlade s článkom 2 (1) rozhodnutia Rady 95/408/ES treba ustanoviť zoznam tretích krajín, z ktorých členské štáty povoľujú dovozy mäsa vtákov zo skupiny bežcov, dovozné podmienky a vydávanie osvedčení pre mäso vtákov zo skupiny bežcov, a to predtým, ako sa zostavia predbežné zoznamy podnikov tretích krajín, z ktorých sa povoľujú dovozy mäsa vtákov zo skupiny bežcov;
keďže zoznam tretích krajín, z ktorých majú členské štáty povolené dovážať mäso vtákov zo skupiny bežcov, podmienky zdravia zvierat a veterinárne osvedčenia požadované pre dovoz tohto mäsa do spoločenstva ešte nie sú stanovené;
keďže v záujme koherencie je potrebné primerane zmeniť a doplniť rozhodnutie 97/467/ES;
keďže Austrália naznačila zmeny v zozname podnikov vyrábajúcich iné mäso chovanej zveri, ako je mäso vtákov zo skupiny bežcov; keďže tieto zmeny by sa mali vziať do úvahy;
keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
1. V článku 1, odsek 2 rozhodnutia 97/467/ES sa nasledujúce slová "iné ako mäso vtákov zo skupiny bežcov" vložia za slová: "(…) mäso z chovanej zveri".
2. Do článku 1 rozhodnutia 97/467/ES sa medzi odsek 2 a odsek 3 vloží nasledujúci odsek:
"2a. Členské štáty môžu povoliť podniky pre dovoz mäsa vtákov zo skupiny bežcov až do 1. októbra 1998."
Článok 2
Príloha k rozhodnutiu 97/467/ES sa nahrádza prílohou k tomuto rozhodnutiu, pokiaľ ide o Austráliu.
Článok 3
Toto rozhodnutie je adresované členským štátom.
V Bruseli 26. januára 1998